คือพอดีปวดฟันผุที่ฟันกรามเเตกปวดมาหลายเดือนเป็นๆหายๆเเต่อยากถอน กลัวฟันล้ม กินยาเเล้วหายเเต่กับมาปวดใหม่ เเต่เนื่องจากตอนนี้มีโรคระบาดจึงทำการไปพบคุณไม่ได้ ไปอนามัยเเต่ได้รับยามาทานเเทน ควรจะถอนดีไหมคะ เเต่ใจก็กลัวฟันล้ม เพราะถ้ารักษารากฟัน คือค่าใช้จ่ายเยอะมาก ขอคำปรึกษาทีคะ
สวัสดีค่ะ ฟันผุคือสภาพที่มีผิวฟันเกิดเป็นจุดหรือรูโหว่ เกิดจากหลายสาเหตุ เช่นแบคทีเรียในช่องปาก การดื่มน้ำหวานน้ำอัดลม กินขนมขบเคี้ยวเป็นประจำ แล้วไม่รักษาสุขภาพฟันให้ดี หากไม่ได้รับการรักษา อาการจะลามลึกลงไปถึงรากฟันทำให้อาจเสียฟันซี่นั้นไปอย่างถาวรได้การรักษาขึ้นกับความรุนแรงของโรคค่ะ อาจจะมีทั้งการอุดครอบฟัน รักษารากฟัน หรือถอนฟันซี่นั้นๆไปและใส่ฟันปลอมทดแทนแทน แนะนำสอบถามทันตแพทย์ที่ดูแลอีกครั้ง ซึ่งจะต้องพิจารณาเป็นรายๆไปค่ะ ควรไปตามรพ.ที่มีสิทธิ์การรักษาเพื่อช่วยในเรื่องค่าใช้จ่าย ซึ่งฟันผุน่าจะเป็นภาวะที่เบิกได้ตามสิทธิ์ค่ะในระหว่างนี้สามารถรับประทานยาแก้ปวด ทำความสะอาดฟัน 2 ครั้งเช้าเย็น รับประทานอาหารอ่อนๆ หลีกเลี่ยงอาหารทำลายฟันเช่นอาหารหวานหรือเปรี้ยวจัดๆเป็นต้น